Broņislavs Trubiņš

Broņislavs Trubiņš (1897—1946) bija latviešu skolotājs, Latvijas PSR Tautas komisāru padomes valsts kontroles tautas komisārs (1940—1941).

Dzīvesgājums 
Dzimis 1897. gada 2. septembrī Daugavpilī. Uzsācis studijas Petrogradas Universitātē, bet tās pārtraucis un pabeidzis jūrskolu.
1920. gada zemes reformas laikā viņam piešķīra Landskoronas muižas centru, ko viņš pārdevis. Darbojies kā izglītības darbinieks un Valsts kontrolieris. Viņa svainis bija Vikentijs Latkovskis.

Pēc Latvijas okupācijas 1940. gada jūlijā kļuva par t. s. Tautas Saeimas deputātu no Latgales vēlēšanu apgabala. Latvijas PSR Tautas komisāru padomes valsts kontroles tautas komisārs (1940—1941), finanšu ministra biedrs.

Miris 1946. gada 29. oktobrī Rīgā. Apbedīts Raiņa kapos.

Literatūra 
 Latgaliešu politiķi un politiskās partijas neatkarīgajā Latvijā. Sast. Ē.Jēkabsons, V.Ščerbinskis. Rīga: Jumava, 2006. 132.-134.lpp.
 Latvijas darba tautas bloka kandidāti (foto). Daugavas Vēstnesis. 1940. gada 13. jūlijs.
 Kursītis, St. Atmiņu ceļos. Rēzekne, 1994.

Atsauces 

LKP biedri
Daugavpilī dzimušie
1897. gadā dzimušie
1946. gadā mirušie
Tautas Saeimas deputāti
Raiņa kapos apbedītie